送韓時齋赴京湖幕
作者：章琰
朝代：宋

paragraphs: 凄其秋已晚，塞草青欲黄。
出門褰君衣，問君何遑遑。
捷書來古峴，談笑復古疆。
功名有斯會，寧計道路長。
思昔君之祖，尺箠笞西羌。
當時軍中謠，豈在甲兵强。
慷慨懷前烈，膏秣趣晨裝。
掀髯作遠役，匪爲官爵忙。
淚碑吊叔子，草廬訪南陽。
世豈無若人，君豈問老龐。
吾能送君去，不能共君航。